**VAVČER ZA DIGITALNI MARKETING IN DIGITALNO STRATEGIJO**

V Uradnem listu 49/2020, 10.4.2020 je Slovenski podjetniški sklad znova objavil javni poziv za Vavčer za digitalni marketing in Vavčer za digitalno strategijo.

Javni poziv je namenjen mikro, malim in srednje velikim podjetjem s sedežem v vzhodni kohezijski regiji.

**Vavčer za digitalni marketing**

**Upravičenci** so mikro, mala in srednje velika podjetja, organizirana kot gospodarska družba, samostojni podjetnik posameznik ali zadruga, ki imajo na dan oddaje vloge vsaj 1 zaposlenega in nimajo neporavnanih obveznosti do države in imajo na dan oddaje vloge sedež v Vzhodni kohezijski regiji.

**Oddaja vloge**

Vlogo lahko upravičenci oddajo preko e-portala SPS <https://eportal.podjetniskisklad.si>.

V vlogi mora upravičenec navesti zunanjega izvajalca iz kataloga strokovnjakov za področje digitalnega marketinga <http://dihslovenia.si/katalogi/>. Izbran izvajalec ne more biti hkrati prijavitelj in izvajalec po tem javnem pozivu in ne sme preseči kvote 10 odobrenih vlog v koledarskem letu.

**Sofinanciranje**

SPS bo sofinanciral upravičene stroške v višini največ 60% za obdobje 5.4.2019 do 30.9.2023.

**Upravičeni stroški zunanjih izvajalcev:**

* Stroški izdelave nove spletne strani in izvedba testiranja (minimalna subvencija 500,00, maksimalna pa 1.500,00EUR)
* Stroški izdelave nove mobilne aplikacije in izvedba testiranja (minimalna subvencija 500,00, maksimalna pa 2.000,00EUR)
* Stroški vzpostavitve lastne spletne trgovine (minimalna subvencija 500,00, maksimalna pa 2.500,00EUR)
* Stroški vzpostavitve lastne rezervacijske platforme (minimalna subvencija 500,00, maksimalna pa 2.500,00EUR)

Po tem pozivu lahko upravičenec pridobi največ do 8.500,00 EUR izplačil, za vsako aktivnost le enkrat v obdobju do leta 2023.

**Vavčer za digitalno strategijo**

**Upravičenci** so mikro, mala in srednje velika podjetja, organizirana kot gospodarska družba, samostojni podjetnik posameznik ali zadruga, ki imajo na dan oddaje vloge vsaj 5 zaposlenih in nimajo neporavnanih obveznosti do države in imajo na dan oddaje vloge sedež v Vzhodni kohezijski regiji.

**Oddaja vloge**

Vlogo lahko upravičenci oddajo preko e-portala SPS <https://eportal.podjetniskisklad.si>.

V vlogi mora upravičenec navesti zunanjega izvajalca iz kataloga strokovnjakov za področje priprave strategije podjetja za digitalno transformacijo <http://dihslovenia.si/katalogi/>. Prijavitelj mora pred oddajo vloge pridobiti pozitivno mnenje DIH Slovenija (Obrazec št. 1).

Izbran izvajalec ne more biti hkrati prijavitelj in izvajalec po tem javnem pozivu in ne sme preseči kvote 10 odobrenih vlog v koledarskem letu.

**Predmet javnega poziva:**

* Ocena stanja na področju digitalizacije
* Priprava načrta razvoja digitalnih zmožnosti podjetja in
* Priprava strategije podjetja za digitalno transformacijo, ki bo zajemala ključna področja: izkušnja kupca, podatkovna strategija, procesi in digitalne rešitve za podporo poslovanja, digitalni poslovi modeli, produkti in storitve, strategija razvoja digitalnih kadrov in digitalnih delovnih mest, strategija razvoja digitalne kulture, kibernetska varnost in industrija (za proizvodna podjetja) .

**Sofinanciranje**

SPS bo sofinanciral upravičene stroške v višini največ 60%. za obdobje 5.4.2019 do 30.9.2023.

**Upravičeni stroški zunanjih izvajalcev:**

* Stroški priprave digitalne strategije, ki mora zajemati oceno stanja na področju digitalizacije, pripravo načrta razvoja digitalnih zmožnosti podjetja in pripravo strategije podjetja za digitalno transformacijo (minimalna subvencija 1.000,00, maksimalna pa 9.999,99EUR)

Po tem pozivu lahko upravičenec pridobi sredstva le enkrat v obdobju do leta 2023.

Več informacij lahko dobite na SPS [vavcer@podjetniskisklad.si](mailto:vavcer@podjetniskisklad.si), odgovori in vprašanja so na voljo tudi na spletni strani [Slovenskega podjetniškega sklada](https://podjetniskisklad.si/sl/razpisi) ali pri svetovalcih SPOT svetovanje Savinjska [info-scsk@guest.arnes.si](mailto:info-scsk@guest.arnes.si), 031 314 809.

Slovenske Konjice, 16.4.2020

Polona Klokočovnik

SPOT svetovanje Savinjska